Source: https://www.rup.ee/pluss/e-ajakiri/02-29-2017/pankrotihalduri-tasu-vahendamine-v-lgniku-kohustustest-vabastamise-menetluse-algatamine
Timestamp: 2019-10-16 09:09:09+00:00

Document:
Pankrotihalduri tasu vähendamine. Võlgniku kohustustest vabastamise menetluse algatamine - Pluss
Pankrotihalduri tasu vähendamine. Võlgniku kohustustest vabastamise menetluse algatamine
http://www.nc.ee/?id=11&tekst=RK/3-2-1-155-16
Riigikohtu 08.02.2017 lahend nr 3-2-1-155-16
Maakohus kuulutas välja võlgniku pankroti ja nimetas pankrotihalduri, kes esitas kohtule kinnitamiseks lõpparuande, palus pankrotimenetluse lõpetada ja määrata enda tasu. Lõpparuandele esitas vastuväite võlausaldaja. Võlgnik esitas avalduse kohustustest vabastamise menetluse algatamiseks, millele esitas vastuväite võlausaldaja OÜ. Maakohus kinnitas lõpparuande, lõpetas pankrotimenetluse ja jättis rahuldamata võlgniku avalduse. Võlgnik ja võlausaldaja esitasid ringkonnakohtule määruskaebuse, mille kohus jättis rahuldamata ja maakohtu määruse muutmata. Võlgnik ja võlausaldaja esitasid määruskaebused Riigikohtule.
1.Pankrotiseaduse (PankrS) § 65 lg 5 esimese lause alusel määrab kohus üldjuhul pankrotihaldurile tasu PankrS § 65.1 lg-s 1 sätestatud alammääras.
2.Alammäärast väiksema tasu saab PankrS § 65 lg 5 kolmanda lause järgi määrata juhul, kui alammääras tasu suurus ei vasta halduri tehtud töö mahule ja vastutusele. Tuvastada tuleb, et halduri ülesanded pankrotimenetluses olid tavapärasest lihtsamad või esineb muu eriline asjaolu, mis seab kahtluse alla halduri õiguse saada alammääras tasu.
3.Pankrotihalduri tasu vähendamise vajaduse esinemisel ei tohi tasu PankrS § 65.1 lg 4 järgi olla väiksem kui 1% pankrotivara müügist ja tagasivõitmisest ning halduri muu tegevuse tulemusena pankrotivarasse laekunud ja pankrotivara hulka arvatud rahast.
4.Kohtul on PankrS § 171 lg 2 alusel kaalutlusõigus otsustamaks kohustustest vabastamine menetluse algatamise üle. Kui esineb mõni PankrS § 171 lg 2 p-des 1-5 sätestatud menetluse algatamata jätmise alus, võib kohus kohustustest vabastamise menetluse algatamisest keelduda.
Riigikohus jättis määruskaebused rahuldamata ja ringkonnakohtu määruse muutmata.

References: kohus 
 § 65
 kohus 
 § 65
 § 65
 § 65
 § 171
 § 171
 kohus 

Riigikohus